google/wiki40b huggingface dataset:
Brécy-Brières

Poloha

Obec má rozlohu 8,68 km². Najvyšší bod je položený 185 m n. m. a najnižší bod 96 m n. m.

Obyvateľstvo

Počet obyvateľov obce je 84 obyvateľov (2009).
Graf vývoja obyvateľstva:
Zdroje: INSEE
Transferová ribonukleová kyselina

Transferová ribonukleonová kyselina (skrátene tRNA; z anglického „Transfer Ribonucleic Acid“) je osobitný typ RNA so špecifickou úlohou. Je dôležitá pri translácii (čiže proteosyntéze), keďže prenáša jednotlivé aminokyseliny na miesto tvorby proteínov v ribozómoch. tRNA nemajú veľkú molekulovú hmotnosť a obsahujú okolo 70 až 80 nukleotidov. V bunke sa nachádzajú rozpustené v cytoplazme.

Štruktúra tRNA

Je jednoreťazová a tvorí tri slučky. Niektoré oblasti slučiek obsahujú sekvencie navzájom komplementárnych nukleotidov, ktoré sa spájajú a vznikajú tak miesta, kde je tRNA dvojreťazová. Výsledná štruktúra pripomína ďatelinový list. Na jeden koniec (obsahuje sekvenciu nukleotidov CCA) tRNA sa viaže aminokyselina (vtedy sa nazýva "aktivovaná tRNA", vzniká aminoacyl-tRNA) . Akú aminokyselinu naviaže určuje trojica nukleotidov tzv. antikodón, nachádzajúci sa na spodnom ramene. Tento antikodón je komplementárny s kodónom mRNA, ktorý tvorí genetický kód. Tým je umožnený prepis genetického kódu do presného poradia aminokyselín v bielkovine.
AS Bari

História

V roku 1908 bol založený Foot-Ball Club Bari. Medzi prvými hráčmi, tak ako aj medzi zakladateľmi klubu, bolo veľa cudzincov. Aj súpermi tímu boli predovšetkým zahraniční námorníci, ktorých lode priplávali do Bari. Neskôr začalo hrávať Bari regionálne súťaže, ktoré sa stali súčasťou oficiálnych talianskych líg až v roku 1921. O niekoľko rokov neskôr sa Bari spojilo s mestským rivalom "FBC Liberty". Ďalšie významnejšie regionálne spojenie sa uskutočnilo v roku 1928, kedy sa klub spojil s "US Ideale" a vznikol tak nový klub Unione Sportiva Bari. Po reorganizácii ligového systému po sezóne 1928/29 bolo Bari zaradené do Série B. 30-te a 40-te roky sú považované za zlatú éru tohto klubu, kedy Bari strávilo väčšinu času v Sérii A. Nasledovala kríza a Bari vypadlo až do Série C. V roku 1955 však už hralo opäť druhú ligu, ktorú o tri roky neskôr vyhralo a znova postúpilo do Série A. V ďalších dekádach svojej existencie strávil (okrem pár rokov v Sérii C) klub v prvých dvoch najvyšších súťažiach. Sériu A hralo Bari naposledy v sezóne 2010/11, kedy však skončilo posledné a zostúpilo do Série B.
Juraj Kapinaj

Profesijná činnosť

Narodil sa 1. marca 1904 v Badíne. Učiteľský ústav absolvoval v Banskej Bystrici (1923). V rokoch 1923 – 1931 pôsobil ako učiteľ. Istý čas bol riaditeľom meštianskej školy v obci Pruské. V rokoch 1931 – 1950 pôsobil ako referent Ministerstva školstva a národnej osvety a Povereníctvo Slovenskej národnej rady pre školstvo a národnú osvetu (neskôr názov Povereníctvo SNR pre školstvo, vedy a umenie), neskôr pracoval opäť ako učiteľ.

Odbojová a politická činnosť

Kapinaj patril k sociálnym demokratom, ktorý sa organizovali v občianskej zložke domáceho odboja počas druhej svetovej vojny. Najskôr pracoval v odbojovej skupine Demec vedenej Michalom Zibrínom, po jej rozbití v lete 1941 pôsobil v skupine Flóra, ktorá nadviazala na činnosť skupiny Demec. V roku 1941 ho pre túto činnosť zatkla Ústredňa štátnej bezpečnosti.
Od roku 1939 pracoval vo vedení Ústredného výboru Sociálnodemokratickej strany na Slovensku (SDS) v Bratislave. Podľa Gustáva Husáka sa v jeseni 1943 Kapinaj pokúsil utvárať organizácie SDS zastrešené revolučným výborom (Ústredný výkonný výbor ilegálnej sociálnodemokratickej strany) a dožadoval sa primeraného zastúpenia v SNR. Od 5. septembra 1944 do 3. septembra 1946 bol poslancom Slovenskej národnej rady (SNR) za socialistický blok. Na porade SDS 16. septembra 1944, deň pred zlučovacím zjazdom s Komunistickou stranou Slovenska (KSS), verejne vyjadril výhrady voči zjednoteniu strán a spolu s Alexandrom Bahurinským odporúčal počkať so zlučovaním na oslobodenie. Taktiež rovnako ako Bahurinský upozorňoval na nedostatočné zastúpenie sociálnych demokratov v štruktúrach KSS a v štátnych orgánoch, nezodpovedajúce prísľubu o 40 % zastúpení, ktorý im dali komunisti pri sformovaní socialistického bloku na začiatku povstania.

Ocenenie

V roku 1946 bol vyznamenaný Československým vojnovým krížom 1939, Radom Slovenského národného povstania I. triedy a Československou vojenskou medailou „Za zásluhy“.
Coussac-Bonneval

Poloha

Obec má rozlohu 66,73 km². Najvyšší bod je položený 454 m n. m. a najnižší bod 280 m n. m.

Obyvateľstvo

Počet obyvateľov obce je 1 346 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Autrey (Vosges)

Poloha

Obec má rozlohu 17,42 km². Najvyšší bod je položený 535 m n. m. a najnižší bod 306 m n. m.

Obyvateľstvo

Počet obyvateľov obce je 302 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Morión

Morión je drahokamová odroda kremeňa; má tmavohnedú až čiernu farbu. Tento názov sa používa pre úplne čierne kryštály záhnedy. 
Je priesvitný, vyskytuje sa v hydrotermálnych žilách a zriedkavejšie v pegmatitoch. Nepriehľadné morióny pochádzajú hlavne z Arkansasu (USA), Číny (Hunan) a Kazachstanu. Ďalšie pekné kryštály moriónu sú z Brazílie a Madagaskaru. Kvalitné výbrusy dosahujú bežne tisícky karátov. Na Slovensku sa vykytuje len zriedkavo.
Saint-Christophe-en-Brionnais

Poloha

Obec má rozlohu 15,07 km². Najvyšší bod je položený 508 m n. m. a najnižší bod 335 m n. m.

Obyvateľstvo

Počet obyvateľov obce je 481 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Orus

Poloha

Obec má rozlohu 9,12 km². Najvyšší bod je položený 1 980 m n. m. a najnižší bod 819 m n. m.

Obyvateľstvo

Počet obyvateľov obce je 25 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dula podlhovastá

Dula podlhovastá (Cydonia oblonga Mill.) – druh viacročných drevín z čeľade ružovité (Rosaceae). Je jediný zástupca rodu Dula. Pochádza zo Zakaukazka, Iránu, Turkestanu, Saudskej Arábie, potom sa rozšírila z Malej Ázie do iných krajín.Tak sa pravdepodobne dostala do južnej Európy. Na Slovensku sa pestuje ako kuriozita vo vinohradníckych oblastiach. V strednej Európe sa pestuje na okrasu, pretože plody majú problém dozrieť . Plody sa využívajú na výrobu lahodných kompótov a vďaka vysokému obsahu pektínov aj na výrobu marmelády (dulový syr). V niektorých oblastiach (napríklad Bulharsko) sa využíva na výrobu ovocného destilátu.

Morfológia

Veľký ker alebo malý strom dosahujúci 5 m. Kvitne na prelome mája a júna. Žltá malvica, pri ktorej má väčšina odrôd priemer plodu 6 cm, s piatimi jadrovníkmi, ktoré obsahujú semená má tvar hrušky alebo jablka. Semená sú červeno-hnedé. Dužina je tvrdá a hustá, aromatická.
Jozef Bušniak

Životopis

Učiteľský ústav v Banskej Štiavnici absolvoval v roku 1943. Učiteľ v Pružinej. Aktívny účastník SNP. Zahynul v boji proti fašitickým okupantom.
Eva Zaoralová

Životopis

Bola šéfredaktorkou odborného filmového časopisu Film a doba, na ktorého vydávaní sa stále podieľa. Prednášala filmovú históriu na Filmovej a televíznej fakulte Akadémie múzických umení v Prahe. Zasadala v porotách mnohých filmových festivalov (Benátky, Berlín, Cannes, Mannheim, Wiesbaden, Antalya). Zároveň sa venuje prekladaniu z francúzštiny a taliančiny (napr. Giuseppe Dessi).
Dňa 28. októbra 2010 získala Medailu Za zásluhy v oblasti kultúry.
Fernando Eimbcke

Životopis

Študoval v období 1992 – 1996 divadelné a filmové vedy na Universidad Nacional Autónoma de México. Už počas štúdií točil krátke filmy a pokračoval aj po ukončení školy. Početné krátke filmy a hudobné videá ho preslávili a umožnili vznik jeho celovečerného debutu Temporada de patos v roku 2004. Film bol úspešný a získal ocenenie na niekoľkých festivaloch. Oceňované sú aj jeho ďalšie diela.
Le Louroux-Béconnais (obec)

Poloha

Obec má rozlohu 65,57 km². Najvyšší bod je položený 91 m n. m. a najnižší bod 27 m n. m.

Obyvateľstvo

Počet obyvateľov obce je 2 901 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Jas (Loire)

Poloha

Obec má rozlohu 6,22 km². Najvyšší bod je položený 566 m n. m. a najnižší bod 368 m n. m.

Obyvateľstvo

Počet obyvateľov obce je 209 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Juilly (Seine-et-Marne)

Poloha

Obec má rozlohu 7,77 km². Najvyšší bod je položený 114 m n. m. a najnižší bod 77 m n. m.

Obyvateľstvo

Počet obyvateľov obce je 2 035 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Asnières-sur-Blour

Poloha

Obec má rozlohu 32,49 km². Najvyšší bod je položený 232 m n. m. a najnižší bod 163 m n. m.

Obyvateľstvo

Počet obyvateľov obce je 188 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Krivánska Fatra

Charakteristika

V Krivánskej Fatre sa nachádzajú najvyššie vrcholy Malej Fatry – Veľký Kriváň (1 708,7 m n. m.) a Malý Kriváň (1 670,9 m n. m.), podľa ktorých táto časť dostala svoje pomenovanie. Najznámejším a snáď najkrajším vrcholom je Veľký Rozsutec (1 609,7 m n. m.). 
Veľkú časť Krivánskej Fatry tvorí Národný park Malá Fatra (22 630 ha). Má bohatú a zachovalú západokarpatskú prírodu. Pestré geologické zloženie a značná relatívna výška pohoria podmieňuje existenciu bohatstva flóry a fauny a pestrosť foriem reliéfu. Krivánska Fatra patrí medzi najvýznamnejšie slovenské turistické oblasti.

Vymedzenie

Severný okraj územia lemuje Varínske podolie (podcelok Žilinskej kotliny) a Kysucké bradlá, patriace Kysuckej vrchovine. Východným smerom nadväzuje Oravská vrchovina a juhovýchodným smerom oddeľujú údolia Oravy a Váhu veľkofatranskú Šípsku Fatru. Južné svahy pohoria strmo klesajú do Turčianskej kotliny s podcelkami Šútovské podhorie a Turčianske nivy. Lúčanskú Fatru ako južnejšiu časť Malej Fatry oddeľuje na juhozápade Strečniansky prielom rieky Váh.

Geológia

Geologické jadro pohoria tvoria žuly. Hlavný hrebeň a severnú časť pokrývajú horniny obalovej série chočského a krížňanského príkrovu (vápence, dolomity, kremence, slienité vápence, bridlice, pieskovce,…). 
Vo vápenitých horninách vznikli tiesňavy, skalné útvary, krasové javy a bralnaté hrebene. Tento reliéf kontrastuje s menej členitým povrchom ľahšie zvetrávajúcich hornín. Najbohatšie členitý reliéf vznikol na dolomitoch (Veľký a Malý Rozsutec,…). 
Povrchovú vodu z viacerých potokov, vyvieračiek a prameňov odvádzajú rieky Váh a Orava patriace do úmoria Čierneho mora.

Hrebeň Krivánskej časti Malej Fatry

Hlavný hrebeň Krivánskej Fatry sa začína v blízkosti obce Nezbudská Lúčka pri Váhu a pokračuje po červenej turistickej značke okolo zrúcanín Starhradu, chaty pod Suchým na vrchol Suchý (1 468 m n. m.). Odtiaľ hrebeň pokračuje cez sedlo Vráta (1 462 m n. m.) na Stratenec (1 513 m n. m.), potom cez sedlo Priehyb (1 462 m n. m.) na Malý Kriváň (1 670,9 m n. m.), druhý najvyšší vrchol Malej Fatry. Sedlom Bublen (1 510 m n. m.) a vrcholom Pekelníka (1 609 m n. m.) je Malý Kriváň oddelený od najvyššieho vrcholu horstva, ktorým je Veľký Kriváň (1 708,7 m n. m.). Hrebeň sa ďalej tiahne cez Snilovské sedlo (1 524 m n. m.) s hornou stanicou lanovky na Chleb (1 645,6 m n. m.), Hromové (1 636 m n. m.), Steny, Poludňový grúň (1 460 m n. m.) do Stohového sedla (1 230 m n. m.). Odtiaľ pokračuje na výrazný vrchol Stohu (1 607,4 m n. m.) a cez sedlo Medziholie (1 185 m n. m.) na najkrajší vrchol – Veľký Rozsutec (1 609,7 m n. m.). Hrebeň klesá do sedla Medzirozsutce (1 225 m n. m.) a naposledy stúpa na skalnatý Malý Rozsutec (1 343,5 m n. m.). Červená turistická značka hrebeňa pokračuje do obce Zázrivá.

Zaujímavosti

V Krivánskej Fatre žije viacero endemitických druhov fauny a flóry.
Saint-Nizier-le-Désert

Polohopis

Saint-Nizier-le-Désert má rozlohu 24,96 km². Najvyšší bod je položený 323 m n. m. a najnižší bod 268 m n. m.

Obyvateľstvo

Saint-Nizier-le-Désert má 875 obyvateľov (2009).
Graf vývoja obyvateľstva:
Zdroje: INSEE
Kebíra

Kebíra (arab. فوهة كبيرة) je impaktný kráter na Sahare. Stred krátera leží v Líbyi, jeho východný okraj zasahuje na územie Egypta.
Kráter objavili vedci z Bostonskej univerzity Farouk El-Baz a Eman Ghoneim. Má priemer 31 kilometrov a odhaduje sa, že ho vytvoril náraz telesa o veľkosti približne 1 km. Kráter má dva valy, čo je pre impaktné krátery veľmi typické. Jeden z nich vznikol v momente nárazu, druhý, menší, bezprostredne po výbuchu impaktujúceho telesa. Z východu na západ ho pretínajú suché korytá dvoch niekdajších riek.
Vek impaktu sa zatiaľ nepodarilo spoľahlivo určiť. Geológovia predpokladajú, že fragmenty zelenožltých kremičitanov známych aj ako „Púštne sklo“, vyskytujúcich sa hojne medzi obrovskými dunami Veľkého piesočného mora v juhozápadnom Egypte, vznikli pretavením hornín počas impaktu. Zaviaty kráter dlhé roky unikal pozornosti geológov, jeho obrysy objavili až na snímkach zo satelitov.
Meno Kebíra pochádza z arabčiny a znamená „veľká“ (arab. كبيرة kabíra). Taktiež korešponduje s názvom neďalekej oblasti Džilf Kabír ležiacej v juhozápadnom Egypte blízko miesta, kde sa stretávajú hranice Líbye, Egypta a Sudánu.
Theochréstos Mladší

Theochréstos (starogr. θεόχρηστος – Theochréstos) bol v roku 300 pred Kr. olympijský víťaz v tethrippe.
Theochréstos z Kyrény bol na 120. olympijských hrách korunovaný olivovým vencom za víťazstvo v tethrippe. Tethrippon sa v Olympii zaviedol na 25. hrách v roku 680 pred Kr. a prvým víťazom tejto disciplíny bol Pagóndas z Téb.
Theochréstovi za olympijské víťazstvo dali jeho rodáci zhotoviť sochu, ktorú potom vztýčili k verejnej úcte v Olympii medzi sochy slávnych olympijských víťazov. Túto sochu v druhom storočí videl cestovateľ Pausanias, ktorý zaznamenal: „Kyrénsky Theochréstos, ktorý po libyjskom vzore choval kone, získal s koňmi víťazstvo v Olympii a ešte pred ním rovnomenný starý otec z otcovej strany, aj Teochréstov otec sa vyznamenal v Isthmii, ako hlása nápis na voze." Staroveká libyjská Kyréna bola chovom koní preslávená.
Ružinovská poliklinika

Ružinovská poliklinika, a.s. (obchodné meno v rokoch 2004 – 2005 Poliklinika Ružinov, akciová spoločnosť, v rokoch 2005 – 2006 Ružinovská poliklinika, akciová spoločnosť) je akciová spoločnosť prevádzkujúca polikliniku na Ružinovskej ulici 10 v mestskej časti Ružinov v meste Bratislava, ktorá poskytuje ambulantnú zdravotnú starostlivosť na základe rozhodnutia Bratislavského samosprávneho kraja zo dňa 17. marca 2008 číslo 100815/2008-ZDR/4 na poskytovanie zdravotnej starostlivosti o neštátnom zdravotníckom zariadení.
Nachádza sa tu lekárska služba prvej pomoci pre dospelých.
Hodejov

Polohopis

Hodejov sa nachádza v severnej časti Cerovej vrchoviny, na ľavom brehu riečky Gortva. Od okresného mesta Rimavská Sobota je vzdialená asi 20 km juhozápadným smerom. Kataster obce má rozlohu 1725 hektárov a jeho veľká časť spadá do chránenej krajinnej oblasti Cerová vrchovina.

História

Prvé osídlenie tohoto územia je archeológmi dokázané už v staršej dobe bronzovej. Písomne sa obec prvýkrát spomína pod názvom Genech v roku 1244. Vlastnili ju viaceré šľachtické rody, z ktorých najvýznamnejší boli Ilsvayovci, Lórantffyovci, Petőkovci, či Kubínyiovci. V druhej polovici 13. storočia bol na vrchu nad obcou postavený hrad. V 15. storočí sa spomína pod názvom Castrum Gedew. Odolával náporom Husitov aj Turkov, ktorý ho nakoniec, po viacerých pokusoch, v roku 1574 dobyli a spustošili. Dnes sa z neho zachovali len nepatrné zvyšky základov. Na hradnom vrchu stojí neveľká Kaplnka sv. Anny. V 19. storočí v Hodejove fungoval parný mlyn a železité kúpele, využívané hlavne obyvateľmi Rimavskej Soboty. V rokoch 1846 až 1847 sa tu zdržiaval revolučný maďarský básnik Sándor Petőfi. V obci nájdete základnú školu, materskú školu, kultúrny dom aj dom smútku. Hodejov je východiskom zelenej turistickej trasy vedúcej na Steblovú skalu, vrch Ragáč a do Hajnáčky. Už tradične sa každý rok v obci organizujú poľovnícke slávnosti sv. Huberta.
Daniel Dobrota

Životopis

V roku 1971-1975 študoval na gymnáziu v Banskej Bystrici, 1980 ukončil štúdium na Prírodovedeckej fak. UK v Bratislave, 1983 RNDr. V roku 1980-1983 pôsobil ako samostatný vývojový pracovník vo Výskumnom ústave výpočtovej techniky v Žiline, 1983-1990 ved. výpočtového strediska VDI Rozkvet v Ban. Bystrici. Od roku 1990 spoluzakladateľ, predseda predstavenstva a generálny riaditeľ firmy SOFTIP. Je členom Hosp. klubu NEF Bratislava, preds. Banskobystrického regionálneho Hosp. klubu NEF, člen správnej rady City Univerzity v Bratislave, predseda dozornej rady CUB Consulting, a.s. v Bratislave, člen Rotary clubu v Banskej Bystrici, člen Správnej rady UMB v Banskej Bystrici. Autor článkov z oblasti podnikania, manažmentu a informatiky v rôznych časopisoch a novinách. V rámci svojich osobných záľub trojnásobne zdolal Mont Blanc a ďalšie alpské vrcholy. S oblubou sa venuje rozvoju svojich podnikatelskych zamerov a pritom nepozera na jeho pracou znicene osudy ludi.
Fossoy

Poloha

Obec má rozlohu 7,18 km². Najvyšší bod je položený 234 m n. m. a najnižší bod 61 m n. m.

Obyvateľstvo

Počet obyvateľov obce je 571 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Tyllios z Apameie

Tyllios (starogr. Τύλλιος – Tyllios) bol olympijský víťaz v boxe v rokoch 141 a 145.
Markos Tyllios (tretie jeho meno je nečitateľné) z bithýnskeho mesta Apameia si na 230. a 231. olympijských hrách vybojoval víťazstvo v boxe. Epigrafický nález IG II² 3163 (IG II², Inscriptiones Graecae, ed. Johannes Kirchner. Berlin 1913-1940) okrem tejto informácie uvádza, že sa v tejto disciplíne presadil aj na panhelénskych hrách v Istmii a v Nemei, na panaténajských hrách v Aténach, na neapolských hrách Sebasta (oslavovaných na počesť rímskeho cisára Augusta), na kapitolských hrách v Ríme a na hrách Koina Asias usporadúvaných v maloázijských mestách v Smyrne a v Efeze.
Markos Tyllios zomrel vo veku 32 rokov a troch mesiacov, pravdepodobne v Aténach (kde získal čestné občianstvo), a po smrti bol poctený pamätníkom, ktorý mu dal postaviť jeho brat Markos Tyllios Eutyches a bratranec Kleitoris.
Bréziers

Poloha

Bréziers má rozlohu 30,35 km². Najvyšší bod je položený 1 578 m n. m. a najnižší bod 707 m n. m.

Obyvateľstvo

Bréziers má 145 obyvateľov (2009).
Graf vývoja obyvateľstva:
Zdroje: INSEE
Vzdušnice

Vzdušnice (trachey) sú orgánom slúžiacim na výmenu dýchacích plynov u vzdušnicovcov (Tracheata), kam patrí aj hmyz (Insecta). Ide o rozvetvenú sieť trubíc vo vnútri tela vyplnených vzduchom, ktoré takto privádzajú k bunkám kyslík a umožňujú vypúšťanie oxidu uhličitého. Prevažná väčšina suchozemských živočíchov dýcha vzdušnicami.
Na rozdiel od iných dýchacích orgánov suchozemských živočíchov (pľúca, kožné dýchanie...) vzdušnice nepotrebujú dýchacie pigmenty na prenos dýchacích plynov. Vzdušnice sa totiž vetvia na čoraz tenšie trubičky - tracheoly, ktorých slepé výbežky privádzajú kyslík priamo k tkanivám. Z tohto dôvodu je u vzdušnicovcov cievny systém väčšinou slabo vyvinutý. Výmena plynov prebieha väčšinou len difúznymi silami, iba u najaktívnejších vzdušnicovcov sa k nim pridávajú určité pohyby. Systém vzdušníc je efektívny len pri preprave plynov na malé vzdialenosti, čo limituje rozmery, do ktorých vzdušnicovce dorastajú. Veľkosť tela vzdušnicovcov má prirodzený fyziologický limit 20-25 cm.
Vzdušnice ústia na povrch tela tzv. stigmou, pod ktorou je dutinka s ochlpením. Ochlpenie bráni zaneseniu nečistôt do vzdušníc. Na zúženinu dutinky sa pripája sval, ktorý môže vzdušnicu úplne uzavrieť. U lietajúceho hmyzu bývajú niekedy vzdušnice rozšírené do vzdušných vakov, ktoré majú nadľahčovaciu funkciu. Niektoré larvy vodného hmyzu dýchajú tracheálnymi žiabrami alebo rektálnou dutinou vystlanou tracheolami, či primitívnymi kutikulárnymi žiabrami.
Vzdušnice vznikli z ektodermu vychlípením (invagináciou) pokožky dovnútra tela. Sú vystužené chitínovým vláknom, ktoré sa pri zvliekaní tiež odstraňuje.
Karlsruhe (mesto)

Dejiny

Mesto bolo založil v roku 1775 markgróf Karol III., ktorý sa rozhodol presídliť zo svojej stredovekej, stiesnenej rezidencie Durlach (dnes najväčšej časti mesta Karlsruhe) do novo postaveného otvoreného moderného mesta, ktorého ulice sa budú vejárovite rozbiehať od jeho zámku. V pláne bolo 32 ulíc, väčšina z nich prežila dodnes.

Geografia

Karlsruhe je po Stuttgarte (80 kilometrov východne) a Mannheime (60 kilometrov severne) tretím najväčším mestom Bádenska-Württemberska. Mestom prechádza 49. rovnobežka. Je symbolicky vyznačená bielou čiarou a kamenným obeliskom v mestskom parku.

Ekonomika

Na brehu Rýna sa nachádza najväčšia ropná rafinéria v Nemecku a dva prístavy. Mesto je tiež významným dopravným uzlom.

Šport

V meste pôsobí futbalový klub Karlsruher SC – zakladajúci člen bundesligy. V sezóne 2007/08 klub hral v prvej nemeckej bundeslige (Fußball-Bundesliga) a má svoj domov na štadióne Wildparkstadion. Najväčšie úspechy klub dosiahol keď získal v roku 1909 titul nemeckého majstra, ešte pod názvom Phonix Karlsruhe, ako aj keď získal dvakrát nemecký pohár v roku 1955/56.
Faux-Villecerf

Poloha

Obec má rozlohu 21,3 km². Najvyšší bod je položený 237 m n. m. a najnižší bod 139 m n. m.

Obyvateľstvo

Počet obyvateľov obce je 219 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Majstrovstvá sveta v krasokorčuľovaní 2015

Právo účasti

Právo zúčastniť sa majstrovstiev majú športovci krajín, ktoré sú členmi Medzinárodnej korčuliarskej únie a ktorí 1. júla 2014 dosiahli vekovú hranicu 15 rokov. Na základe výsledkov na predchádzajúcich majstrovstvách sveta majú jednotlivé krajiny právo nominovať medzi jedným až troma účastníkmi do každej disciplíny. Každý národný krasokorčuliarsky zväz si môže nastaviť vlastné kritériá, podľa ktorých nominuje svojich účastníkov. Okrem týchto základných pravidiel bola ako kvalifikačné kritérium určená minimálna hodnota technických elementov, ktorú museli športovci prekročiť.
Strúhanka (pečivo)

Strúhanka alebo zastarano omrviny alebo ľudovo prézle je nadrobno postrúhané či mleté suché neochutené pečivo, najmä rožok či žemľa. V kombinácii s múkou a rozšľahaným vajcom tvorí tzv. trojobal, ktorý slúži ako obaľovací prostriedok na smaženie mäsa, zeleniny a iných pokrmov. Orestovaná strúhanka sa pridáva k pokrmom zo špargle. Zo strúhankového cesta možno pripravovať krokety. Strúhanka diétna môže byť i z rozmixovaných kukuričných vločiek, pomletých ovsených vločiek alebo mletých pohánkových či špaldových pukancov.
Saint-Dizier-la-Tour

Poloha

Obec má rozlohu 16,99 km². Najvyšší bod je položený 554 m n. m. a najnižší bod 444 m n. m.

Obyvateľstvo

Počet obyvateľov obce je 224 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Morfologická mikroustálenosť

Morfologická mikroustálenosť je jeden z čiastkových typov ustálenosti, ktorý sa opiera o poznanie, že frazémy ako špecifické slovné spojenia nemôžu uplatniť celú paradigmu tvarov podľa svojej povahy (či ide o slovesné, menné alebo príslovkové spojenia), ale sa vyskytujú iba v istých limitovaných prípadoch. Napr. výraz zub času sa uplatňuje iba v tvaroch singuláru a tam najčastejšie iba v nominatíve. Podobné ohraničenie (úplné alebo čiastkové) sú aj pri slovesných frazémach. Frazéma roniť krokodílie slzy sa napr. nezvykne objavovať v tvare minulého kondicionálu bol by som býval ronil krokodílie slzy (ohraničenie sa tu dotýka aj osoby, túto frazému bežnejšie uplatníme vo vzťahu k inému, nebude tu bežný ani tvar l. os. singuláru – ale to je už skôr otázka mikroustálenosti iného typu, a to mikroustálenosti používania). Termín sa bežne uplatňoval v Kuninovej koncepcii frazeológie, kde sa mu pripisovala menšia dôležitosť než iným typom ustálenosti (čo súviselo jednak s tým, že jeho analýza vychádzala z materiálu jazyka, ktorý má aj ináč chudobnú morfológiu, a jednak s tým, že sa ešte dôsledne nerozlišoval pojem morfologického variantu frazémy a pojem paradigmatická forma frazémy). Pri výklade tvarových špecifík slovenskej frazeológie sa ukázalo, že ide o jeden z dôležitých rozlišovacích znakov mnohých frazém, hoci v samom názvosloví sa bežnejšie hovorilo o morfologickej ustálenosti, nie mikroustálenosti.
Phil O’Donnell

Smrť

Zomrel na zástavu srdca počas zápasu svojho klubu Motherwell F.C.. Pri plánovanom striedaní z ihriska odpadol, čo jeho synovec David Clarkson, ktorý v zápase strelil dva góly, psychicky neuniesol a bol vystriedaný. O'Donnell v nemocnici zraneniam podľahol.